...behalwe vir die agtergeblewenes
Almal weet, so sou mens hoop, lank reeds dat die PCR-toets nie gebou was om virusse op te spoor nie en dit nooit kon doen nie. Dr. Kary Mullis, Nobelpryswenner en uitvinder van die RT-PCR, is in Augustus 2019 misterieus oorlede nadat hy te hard probeer het om te keer dat die PCR vir virusopsporing aangewend word. Dit alleen behoort die hele storie van magsug, geldsug en leuens te vertel.
Nog het die wêreld se gesondheidsorganisasies wat almal kop in een mus daarmee was, die leuen laat voortduur tot hulle nie meer die teenaanslag kon afweer nie.
En toe, vanaf 31 Desember 2021 het die CDC die PCR-toets nie meer in die VSA as geldig beskou nie. "Die CDC het beslis erken dat die PCR-toets nie effektief onderskei tussen Covid-19 en Seisoenale Griep nie. Dit impliseer nie 'n Covid-19-bevestigde saak nie. Dit kan griep of 'n korona-verkoue wees." (maar dit het darem die wonderlike vermoë om 'n bok en 'n papaja positief te toets...) Die besluit is ondersteun deur talle studies asook die WGO. Die CDC het gevra dat die onttrekking effektief wees op 31 Desember 2021.
Die sogenaamde "bevestigde positiewe" Covid-19-gevalle beloop biljoene wêreldwyd. Navorsing vertel dat tot 99% daarvan vals was. En daar is nóu nog mense wat glo hulle moet getoets word!
Die RT-PCR-toets is gebruik om elke beleidsmandaat, insluitend inperkings, sosiale distansiëring, die dra van maskers, inperking van die arbeidsmag, sluiting van ekonomiese aktiwiteite, die skending van 'n groot aantal grondwetlike regte en uiteindelik die gifinspuiting te regverdig.
En nou ploeter ander lande soos Suid-Afrika steeds voort met hierdie belaglike toetsmetode net om almal sover te kry om die gifinspuiting te kry (sodat ons onder die mag van 'n eenwêreldregering moet kom). Dit wil voor kom of ons dit verdien om agtergeblewe genoem te word, of minstens 'n klÓmp in hierdie land!